Document ID: 32006R0107

UREDBA KOMISIJE (ES) št. 107/2006
z dne 20. januarja 2006
o izdaji uvoznih dovoljenj za nekatere konzervirane gobe za zahtevke za obdobje od 1. januarja do 31. decembra 2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1),
ob upoštevanju Uredbe Komisije (ES) št. 1864/2004 z dne 26. oktobra 2004 o odpiranju in upravljanju tarifnih kvot za konzervirane gobe, uvožene iz tretjih držav (2), in zlasti člena 10(2) Uredbe,
ob upoštevanju naslednjega:
(1)
Količine, za katere so tradicionalni uvozniki in novi uvozniki vložili zahtevke za izdajo dovoljenj od 2. do 6. januarja 2006 na podlagi člena 8(1) in (2) Uredbe (ES) št. 1864/2004, presegajo razpoložljive količine za proizvode s poreklom iz Kitajske.
(2)
Zato je treba določiti, v kolikšni meri je možno ugoditi zahtevkom za izdajo dovoljenj, posredovanim Komisiji dne 16. januarja 2006, ter določiti po kategorijah uvoznikov in poreklu proizvodov datume, do katerih je treba ustaviti izdajo dovoljenj -
SPREJELA NASLEDNJO UREDBO:
Člen 1
Zahtevkom za izdajo dovoljenj za uvoz, podanim na podlagi člena 4 Uredbe (ES) št. 1864/2004, vloženim od 2. do 6. januarja 2006 in posredovanim Komisiji dne 16. januarja 2006, se ugodi do odstotkov za zahtevane količine, navedenih v Prilogi I k tej uredbi.
Člen 2
Za zadevno kategorijo uvoznikov in zadevno poreklo se zavrnejo zahtevki za izdajo dovoljenj za uvoz, podani na podlagi člena 4 Uredbe (ES) št. 1864/2004 za obdobje od 1. januarja do 31. decembra 2006, vloženi po 6. januarju 2006 in pred datumom, navedenim v Prilogi II k tej uredbi.
Člen 3
Ta uredba začne veljati 21. januarja 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. januarja 2006

Labels: 3
17
5
6